شەفەق نیوز/ وەزارت تەندروسی وژینگەی عراق، ئمڕوو پەنجشەممە،
هووشداری لە کەسەیلیگ بی مووڵەت کرد پرۆپاگەندە ئەرا چارەکردن لە ڤایڕۆس کۆڕۆنا لە
شوونەیلیگ نا فەرمی وەبی پابەندبوین وە ریکارە مقەیەتیەکان .
وەزارەتەگە لەبەیانامەیگ ئمڕوو وت: وەزارت تەندروسی وژینگەی
لە وەرپرسایەتی یاسایی و رەوشتی خوەی رک لەبان جیوەجیکردن گشت ریکارە مقەیەتیەکان و
چارەسەریەیل ئەرا نواگردن پەتای کۆڕونا دیرێد ک لە دەیەی باڵای تەندروسی و سەڵامەتی
نیشتمانی دەرچگە، وەهەماهەنگی وەگەرد گشت لایەنە فەرمیەیل و نا فەرمیەیل.
بەیاننامەگە وتیش؛ مانگەیل گوزەیشتە سەختییگ زیاتر نشان دان،
لە پێشێلکارەیلیگ هەڕەشەی ژیان هاووڵاتییەیل دان لە رەفتارەیلیگ لەلایەن چەن کەسیگ
بی مووڵەت وە چارەکردن بیماریەگە لە شوونەیلسگ نا فەرمی و پرۆپاگەندە ئەرا کارەیلیان
لەبان تووڕەیل کۆمەڵایەتی، و هەمیش وازکردن شوینەیلیگ ئەرا چارەسەرکردن وەشیوەی نا
فەرمی و نا یاسایی، و بڵاوکردن زانیاریەیلیگ هاوڵاتییەیل خەڵەتنن.
وەگورەی بەیاننامەگە، ئەو کەسەیلە هان خەڵکەگە دەن تا دەمامەک
وەکار نارن و واکسینەگە وەرنەگرن، ک ئەو کارە بوودە وەردەوامییگ ئەرا بڵاوبوین پەتاگە،
و ئەوە کەفێدە وەر سزای مادەی ٣٦٨ لە یاسای سزاکان عراقی ١١١ ئەرا ساڵ ١٩٦٩.
بەیاننامەگە بانگواز ئەرا گشت دامەزراوەیل فەرمی کرد هاوکاری
بکەن ئەرا لەناوبردن ئەو سیمای رخبەرە ک هیشت رەوش تەندروسی هاووڵاتییەیل خراوتر بوود،
لەوەر گووشگردن بەشیگیان لەو تەمەیل نا زانستیە.
